
REPUBLIKA E SHQIPËRISË
KUVENDI
Komisioni Për Politikën e Jashtme
				
Komision për dhënie mendimi

Tiranë, më _________  2022 

MEMO

PËR PROJEKTLIGJIN
“PËR ADERIMIN E REPUBLIKËS SË SHQIPËRISË NË AKTET 
DHE DOKUMENTET E KONGRESIT TË 26-TË, TË BASHKIMIT TË PËRBOTSHËM POSTAR, STAMBOLL 2016”


· HYRJE

Projektligji “Për aderimin e Republikës së Shqipërisë në aktet dhe dokumentet e Kongresit të 26-të, të Bashkimit të Përbotshëm Postar, Stamboll 2016”, është propozuar nga Këshilli i Ministrave. 

Komisioni për Politikën e Jashtme e shqyrton projektligjin në cilësinë e komisionit për dhënie mendimi bazuar në nenet 32-38 të Rregullores së Kuvendit.


· BAZA KUSHTETUESE E PROJEKTLIGJIT 

[bookmark: _GoBack]Këshilli i Ministrave e ka propozuar projektligjin bazuar në nenet 78, 83 pika 1 dhe 121 pika 1 të Kushtetutës, në përputhje me nenet 81, pika 1, dhe 100, të Kushtetutës, si dhe me nenin 17, të ligjit nr.43/2016, “Për marrëveshjet ndërkombëtare në Republikën e Shqipërisë” dhe të nenit 6, të ligjit nr.46/2015, “Për shërbimet postare në Republikën e Shqipërisë”.


· QËLLIMI DHE PËRMBAJTJA E PROJEKTLIGJIT

[bookmark: _Hlk38309527]Projektligji propozon aderimin në dokumentet bazë të Bashkimit të Përbotshëm Postar (UPU-së), të miratuara nga Kongresi i Bashkimit të Përbotshëm Postar (UPU-së), të zhvilluar në Stamboll në vitin 2016.
Projektligji synon harmonizimin e rregullimeve të brendshme në fushën e shërbimit postar me standardet dhe rregullat ndërkombëtare të miratuara nga Bashkimi i Përbotshëm Postar, UPU.
Misioni i UPU-së në ditët e sotme është promovimi i zhvillimit të shërbimeve postare me cilësi, efikasitet dhe çmime të përballueshme nga përdoruesit me qëllim lehtësimin e komunikimit ndërmjet popujve të botës.

· [bookmark: page3]EFEKTET FINANCIARE

Sa i takon efekteve financiare, sqarojmë se ndryshimet në aktet, në të cilat aderohet, disa prej të cilave janë teknike, nuk sjellin detyrime të natyrës financiare për buxhetin e shtetit. 

Ndryshimet lidhur me sistemin e pagesave dhe të tarifave të parashikuara në këto akte sjellin një impakt pozitiv në të ardhurat e operatorit publik postar.



Përgatiti: Genc Pecani 

